Fundane d'a Rose de le Vinde

'A Dundane d'a Rose de le Vinde de Tarde jè 'na fundane monumendale d'u Borghe Nuève d'a cetate. Avenìe fatte sus a 'nu disegne de l'Architette Brunetti a 'u cendre d'a Chiazze Ebalia, 'mbrà le vie Berardi e 'u Lunghemare Vittorio 'Mmanuele III. 'A fundane avenìe inaugurate 'u 4 sciugne 1953 jndr'à 'nu periode de chiene espanzione edilizie d'u Borghe Nuève. 'U nome sue avène da le uette cape ca stonne sus a le borde d'u cerchie cendrale, ognune de le quale rappresende une de le vinde ca soffiane sus 'a cetate, regolandone 'u clime e 'a navigazione jndr'à 'u mare: Tramundane, Grecale, Levante, Scirocche, Ostro, Libecce, Ponende, Maestrale. 'A fundane tène 21 gette d'acque verticale e de 'nu zambille cendrale ierte ierte, illuminate jndr'à le ore serale da punde luce multicolore, presende sus a 'u borde esterne d'a vasche 'a scrizione in latine: "E PURE CU VINDE CONDRARIE CU CORAGGE AMMA NAVIGA'". L'urteme restaure, ca ave date 'u colore vianghe origgenarie, resale a le anne novande d'u sechele scorse. Pe le 150 anne de l'Aunità d'Itaglie, le culure ca illuminescene 'a fundane onne state tricolore cumme a chidde d'a bandiere tagliàne. 'Ndruche pure Storie de Tarde Sviluppe morfologgeche de Tarde Bibbliografije Pitre Massafra - Frangische Carrino - Il Centro Storico di Taranto: il Borgo - Scorpione Editrice - Tarde, 2004